რანერსი

რანერსი () — ქალაქი ცენტრალურ დანიაში, იუტლანდიის ნახევარკუნძულზე, რანერსის მუნიციპალიტეტში. მისი მოსახლეობა 61 121 ადამიანია (2012 წ) და ამ მაჩვენებლით წარმოადგენს ქვეყნის სიდიდით მე-6 ქალაქს.

მუნიციპალიტეტის მთლიანი მოსახლეობა 94 750 კაცს შეადგენს (2010) და მიეკუთვნება 1,2 მილიონიან აღმოსავლეთ იუტლანდიის მეტროპოლიურ არეალს.

ქალაქი გაშენებულია მდინარე გუდენის ნაპირებზე, მისი რანერს-ფიორდთან შესართავიდან 10 კმ-ში, კოპენჰაგენიდან 179 კმ-ით ჩრდილო-დასავლეთით. მის ასეთ მდებარეობას უდიდესი მნიშვნელობა ჰქონდა საზღვაო ვაჭრობისთვის.

ვრცელი სასოფლო-სამეურნეო არეალები და კარგი სატრანსპორტო მდებარეობა როგორც ხმელეთით, ისე ზღვით, რანერსს დაეხმარა, რომ ვაჭრობისა და კომერციის დინამიკური ცენტრი გამხდარიყო.

რანერსი XII საუკუნეში დაარსდა.

დაძმობილებული ქალაქები
  აკურეირი, ისლანდია
  ოლესუნი, ნორვეგია

იხილეთ აგრეთვე
დანიის ქალაქების სია

რესურსები ინტერნეტში
 ოფიციალური საიტი
 Randers tourism bureau 
 Randers Rainforest website
 Randers Art Museum 
 English Online Information about Randers 
 (Sct. Morten's Church website, in Danish only) 

კატეგორია:დანიის ქალაქები